Eins og flestir strákar á Eskifirði var Þorsteinn á kafi í íþróttum . Sem slíkur fékk hann viðurkenn - inguna „ hvatning forseta Íslands til ungra Íslendinga “ 1999 . Þorsteinn var rétt 15 ára þegar hann lék fyrsta leik sinn með KVA ( Knattspyrnufélag Vals og Austra ) í 2. deild 1997 , en Keith Reed breytti öllu þegar Þor - steinn var nýkominn á bílprófsaldurinn . „ Hann fór á milli fjarðanna og bauð upp á söngtíma , “ rifjar Þorsteinn upp . „ Mamma þrýsti á mig að fara til hans og ég dreif mig í tíma . Fyrst var þetta ekki sérlega skemmtilegt en fljótlega varð ekki aftur snúið . “ Þorsteinn er lýrískur tenór og í vikunni fór hann í áheyrnarprufu hjá lýrísku óperunni í Chicago og aðra vegna Spoleto-hátíðarinnar í Charleston , sem er ein stærsta listahátíð Bandaríkjanna . „ Með betri umboðsmanni aukast möguleikarnir , “ segir hann og leggur áherslu á að hann fari ekki í áheyrnarprufur fyrir La Traviata eða La Boheme . „ Þar er meiri samkeppni um hlutverk en ég sker mig frekar úr í verkum eftir til dæmis Rossini . “ Úr fótboltanum í lýrískan tenórsöng . Morgunblaðið . 18. óktóber 2014 , bls. 52 .